Disposiziuns executivas tar l'ordinaziun executiva dal cussegl grond tar la lescha federala davart las materias explosivas dals 25 da mars 1977 (DER tar la lescha davart las materias explosivas)    350.325   Disposiziuns executivas tar l'ordinaziun executiva dal  cussegl grond tar la lescha federala davart las materias  explosivas dals 25 da mars 1977 (DER tar la lescha davart  las materias explosivas)  dals 20-12-1982 (versiun dals 01-01-2016)  sa  basond  sin  l'art.  13  da  l'ordinaziun  executiva  dal  cussegl  grond  dals  28  da  settember 1982 tar la lescha davart las materias explosivas1)  relaschadas da la regenza ils 20 da december 1982  1. Cumpetenza  Art.  1 Departament da giustia, segirezza e sanadad * 1 Il departament: * a) designescha las organisaziuns da l'economia ch'èn adattadas per realisar ils    examens per survegnir la legitimaziun da siglientar e regla tals examens, sch'i   na stattan a disposiziun naginas organisaziuns correspundentas. El maina ina  glista davart talas organisaziuns;  b) conceda  permissiuns  da  vendita  tenor  ils  artitgels  17  e  18  da  l'ordinaziun  davart las materias explosivas2). Dumondas ston vegnir inoltradas a la polizia  chantunala;  c) reparta las permissiuns da vendita ed ils magasins da materias explosivas als  suandantas secturs: 1. * sectur  1:  regiuns  Alvra,  Plaun,  Partenz/Tavau,  Plessur,  Landquart,   Viamala = 2 magasins per la vendita da materias explosivas; 2. * sectur  2:  regiun  Surselva  =  1  magasin  per  la  vendita  da  materias   explosivas; 3. * sectur 3: regiuns Engiadina bassa/Val Müstair, Malögia = 2 magasins   per la vendita da materias explosivas;  1) DG 350.320 2) CS 941.411  * tabellas da las modificaziuns a la fin dal relasch   1   http://www.gr-lex.gr.ch/data/350.320/rm http://db.clex.ch/link/Bund/941.411/rm   350.325    4. * sectur  4:  regiun  Moesa  =  1  magasin  per  la  vendita  da  materias  explosivas;  5. * sectur  5:  regiun  Bernina  =  1  magasin  per  la  vendita  da  materias  explosivas;  d) * decida davart l'utilisaziun da materias explosivas ch'èn vegnidas confiscadas  en  moda  administrativa.  El  po  delegar  questa  incumbensa  a  la  polizia  chantunala.  Art.  2 * Departament da finanzas e vischnancas 1 Il departament da finanzas e vischnancas fa in'assicuranza da responsabladad per   ils magasins chantunals da materias explosivas e d'objects pirotecnics.  Art.  3 Polizia chantunala 1 La polizia chantunala: a) surveglia la producziun, la vendita, la magasinaziun, l'utilisaziun, la segirada e   la destrucziun da materias explosivas e d'objects pirotecnics; b) ordinescha  las  mesiras  da  segirezza  ch'èn  necessarias  en  cas  che  materias   explosivas  van  a  perder,  en cas  d'accidents  ed en cas  da smanatschas  cun   materias explosivas;  c) orientescha  en  cas  da  basegn  il  post  central  federal,  sch'ella  constatescha  materias explosivas betg pli admessas u betg pli utilisablas;  d) examinescha,  sche  la  construcziun  e  sche  l'equipament  da  magasins  da  materias explosivas correspundan a las prescripziuns;  e) sto vegnir clamada sco organ consultativ tar la construcziun e tar la realisaziun  d'edifizis e da stabiliments;  f) conceda a las consumentas ed als consuments  la permissiun per magasinar  materias  explosivas  ed  objects  pirotecnics,  e  quai  en  enclegientscha  cun  l'uffizi chantunal da polizia da fieu;  g) maina tras examens per acquistar la legitimaziun da siglientar,  uschenavant   ch'i na stattan a disposiziun naginas organisaziuns adattadas or da l'economia;  h) conceda attests d'acquist per materias explosivas e per objects pirotecnics. Las  dumondas ston vegnir inoltradas a la polizia chantunala;  i) sto – en cas da dubi – sa persvader tras agens scleriments che las indicaziuns   d'ina petenta u d'in petent per in attest d'acquist sajan crediblas e ch'igl existia   la garanzia per in'utilisaziun admissibla e professiunala;  j) emetta l'attest da fidaivladad; k) fa las registraturas necessarias; l) revochescha attest d'acquist da materias explosivas e segirescha legitimaziuns    da siglientar per mauns dal departament; m) po  metter  en  segirezza  materias  explosivas  che  pervegnan  en  cas  che  la    permissiun  scada sco er  materias  explosivas  ch'èn  segiradas  e  conservadas  insuffizientamain;  2       350.325   n) dat  permissiuns  excepziunalas  per  l'utilisaziun  da  pulvra  da  sajettar  per  festivar eveniments istorics u per usits sumegliants, e quai en enclegientscha  cun  la  suprastanza  communala.  La  permissiun  sto  vegnir  refusada,  sch'i  n'exista nagina garanzia per in'utilisaziun professiunala;  o) conceda permissiuns per la vendita da pulvra da sajettar libra tras persunas  privatas,  cun  resalva  dal  consentiment  da  l'administraziun  federala  dal  material da guerra.  2. Disposiziuns spezialas  Art.  4 * Vendita ad uffants 1 La vendita da fieus artifizials da tuttas sorts ad uffants da vegliadetgna prescolara è   scumandada.  3. Taxas  Art.  5 * …  Art.  6 * …  Art.  7 * …  Art.  8 Controllas spezialas 1 Sche la purtadra u sch'il  purtader da la permissiun ha dà in motiv giustifitgà  a   controllas  spezialas,  pon  vegnir  mess  a  quint  50  fin  200  francs  per  questas   controllas1).  4. Procedura  Art.  9 * …  1) DG 350.000   3   http://www.gr-lex.gr.ch/data/350.000/rm   350.325    5. Disposiziuns finalas  Art.  10 Entrada en vigur 1 Questas  disposiziuns  executivas  entran  en  vigur  ensemen  cun  l'ordinaziun  executiva  dal  cussegl  grond tar  la  lescha federala  davart  las  materias  explosivas   (OECG tar la lescha federala davart las materias explosivas) dals 25 da mars 1977 e  tar l'ordinaziun davart las materias explosivas dals 26 da mars 19802).  2) vesair DG 350.320; A tar l'art. 14  4    http://www.gr-lex.gr.ch/data/350.320/rm    350.325   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 20-12-1982 24-03-1983 relasch emprima versiun - 27-10-1998 01-12-1998 Art. 1 al. 1 midada - 27-10-1998 01-12-1998 Art. 1 al. 1, d) midada - 27-10-1998 01-12-1998 Art. 4 revisiun totala - 27-10-1998 01-12-1998 Art. 5 aboliziun - 27-10-1998 01-12-1998 Art. 6 aboliziun - 27-10-1998 01-12-1998 Art. 7 aboliziun - 24-10-2006 01-01-2007 Art. 1 midada dal titel 2006, 4284 24-10-2006 01-01-2007 Art. 2 revisiun totala 2006, 4284 21-12-2010 01-01-2011 Art. 9 aboliziun 2010, 4814 23-06-2015 01-01-2016 Art. 1 al. 1, c), 1. midada 2015-019 23-06-2015 01-01-2016 Art. 1 al. 1, c), 2. midada 2015-019 23-06-2015 01-01-2016 Art. 1 al. 1, c), 3. midada 2015-019 23-06-2015 01-01-2016 Art. 1 al. 1, c), 4. midada 2015-019 23-06-2015 01-01-2016 Art. 1 al. 1, c), 5. midada 2015-019   5     350.325    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 20-12-1982 24-03-1983 emprima versiun - Art. 1 24-10-2006 01-01-2007 midada dal titel 2006, 4284 Art. 1 al. 1 27-10-1998 01-12-1998 midada - Art. 1 al. 1, c), 1. 23-06-2015 01-01-2016 midada 2015-019 Art. 1 al. 1, c), 2. 23-06-2015 01-01-2016 midada 2015-019 Art. 1 al. 1, c), 3. 23-06-2015 01-01-2016 midada 2015-019 Art. 1 al. 1, c), 4. 23-06-2015 01-01-2016 midada 2015-019 Art. 1 al. 1, c), 5. 23-06-2015 01-01-2016 midada 2015-019 Art. 1 al. 1, d) 27-10-1998 01-12-1998 midada - Art. 2 24-10-2006 01-01-2007 revisiun totala 2006, 4284 Art. 4 27-10-1998 01-12-1998 revisiun totala - Art. 5 27-10-1998 01-12-1998 aboliziun - Art. 6 27-10-1998 01-12-1998 aboliziun - Art. 7 27-10-1998 01-12-1998 aboliziun - Art. 9 21-12-2010 01-01-2011 aboliziun 2010, 4814  6     	1. Cumpetenza 	Art. 1 Departament da giustia, segirezza e sanadad * 	Art. 2 * Departament da finanzas e vischnancas 	Art. 3 Polizia chantunala  	2. Disposiziuns spezialas 	Art. 4 * Vendita ad uffants  	3. Taxas 	Art. 5 * … 	Art. 6 * … 	Art. 7 * … 	Art. 8 Controllas spezialas  	4. Procedura 	Art. 9 * …  	5. Disposiziuns finalas 	Art. 10 Entrada en vigur   		2018-06-06T04:12:34+0200 	"7001 Chur" 	"Gesetzessammlung Kanton Graubünden"